પાંચ વરસ પહેલાં શાલિની સરસ્વથીને ખબર હતી કે તેનું જીવન બદલાવાનું છે. તે મા બનવાની હતી. વ્યવસાયે એન્જિનિયર શાલિનીને ટૂંક સમયમાં નોકરીમાં પ્રમોશન મળવાનું હતું. ૩૨ વરસની શાલિની હજી લગ્નની તિથિ પતિ પ્રશાંત સાથે કમ્બોડિયામાં ઊજવીને પાછી જ ફરી હતી કે અચાનક તેને વાયરલ ફીવરે પટકી. આ વાયરલ કંઈક જુદા જ પ્રકારનો હતો. ડોકટરોએ પણ પહેલાં ફક્ત ભણવામાં જ વાંચ્યો હતો. સામાન્ય જેવો ગણાતો તાવ શાલિની માટે જીવન મરણનો પ્રશ્ર્ન બની ગયો. તેણે કેટલાક મહિના હોસ્પિટલના આઈસીયુમાં જ વિતાવ્યા લગભગ કોમાની દશામાં. ડોકટરોએ તો શાલિનીના પતિ અને કુટુંબીઓને ફક્ત પાંચ ટકા બચવાના ચાન્સીસ હોવાનું ય કહી દીધું હતું.